تورکیه بؤیوک میللت مجلیسی‌نین صدری اسماعیل کاهرامان آوروپا شوراسی‌نین باش کاتیبی توربیان یاگلانی قبول ائتدی.
فتح الله چی ترور تشکیلاتی پارالل دؤولت یاپیلانماسینین (فتو/ پ.د.ی) ژوئیه‌نین 15-دکی چئوریلیش جهدین‌دن سونرا تورک دموکراتیک تشکیلات‌لارینا وئردیک‌لری دستک و همرای‌لیگی نوماییش ائتدیرمک اوچون تورکیه‌یه سفر ائتدیگینی بیلدیرن یاگلند قبولدا ائتدیگی چیخیشیندا تورکیه مجلیسی‌نین و سیاسی پارتی‌لرین خالقلا بیرلیکده فتو/ پ.د.ی-نین 15 ژوئیه‌دکی چئوریلیش جهدینه قارشی متین‌لیکله دیرندیگینی مشاهیده ائتمه‌ین چوخ تأثیرلی اولدوغونو دیله گتیردی.
تورکیه بؤیوک میللت مجلیسی‌نین صدری اسماعیل کاهرامان دا: "اؤلکه‌میزین بئله چتین بیر دؤورونده دوست‌لاریمیزین نوماییش ائتدیردیگی همرایلیک بیزیم اوچون هر زامانکین‌دان داها اهمیتلی‌دیر" دئدی، تورکیه‌نین عضو اولدوغو آوروپا شوراسی‌نین دموکراسی، قانونون اوستونلویو و اینسان حاق‌لاری ساحه‌لرینده آپاریجی تشکیلات‌لاردان بیری اولدوغونو بیلدیریدی.
کاهرامان: "بو چرچیوه‌ده تورکیه بؤیوک میللت مجلیسی باشدا آوروپا شوراسی پارلامنت مجلیسی اولماقلا، آوروپا شوراسی‌نین بوتون قوروم‌لاری ایله امکداشلیغا بؤیوک اهمیت وئریر. اؤلکه‌میز آغیر گونلر کئچیردی و چئوریلیش جهدینه معروض قالدی" ایفاده‌لرینی ایشلتدی.
